དཔེར་ན་ང་ཚོའི་ཉམས་མྱོང་བཤད་ན།ང་ཚོས་གཞིས་ཆགས་སུ་ཐོག་མར་སློབ་གྲྭ་ཁག་བཙུགས།དེ་དུས་ངའི་ངོ་ཤེས་པ།པོ་ལེ་ཤི་མོ་རི་སེ་ཞེས་པ་ཞིག་ཡོད།ཁོང་གིས་བུ་ཁྱིམ་འཛུགས་དགོས་པ་དང༌།ཁྱིམ་ཚང་སོ་སོར་ཕ་ཚབ་མ་ཚབ་བཙུགས་ཏེ་ཕྲུ་གུར་ལྟ་རྟོག་བྱེད་བཅུག་ན་ཡག་པོ་ཡོད་ཅེས་བསམ་འཆར་བཤད་བྱུང༌།ཁོང་བསམ་བློ་ཧ་ཅང་རྒྱ་ཆེན་པོ་རེད།ཁོང་གིས་བངྒ་ལ་དེཤ་ཡོད་ས་དེའི་ཐད་ཀྱི་རྒྱ་མཚོ་གཏིང་རིང་པོ་དེ་ཙམ་མེད་པས་དེ་ལ་བཅད་ཅིག་རྒྱག་ཐུབ་ན།ས་ཆ་ཨེ་ཀར་སྟོང་ཕྲག་དང་ཁྲི་ཕྲག་མང་པོ་ཞིག་ཐོན་རྒྱུ་ཡིན་པས།ྋརྒྱལ་བ་རིན་པོ་ཆེས་དེ་ལྟར་འཆར་གཞི་ཞིག་བཟོས་ནས་རྒྱ་གར་གཞུང་ལ་ཕུལ་བ་ཡིན་ན་ཡག་པོ་ཡོང་གི་རེད་ཅེས་བརྗོད་བྱུང༌།བསམ་བློ་དེ་རླབས་ཆེན་རེད་འདུགཁྱེད་རང་ཚོ་ཁོང་ཐུག་མྱོང་མཁན་ཡོད་དམ།ཕྱི་ཚུལ་ལ་བལྟས་ན་ཁ་ཐབས་དེ་ཙམ་མེད་པ་དཔུང་པ་ཀྱོག་ཀྱོག་ཅིག་ཡོད།ནང་བསམ་བློ་ཧ་ཅང་རྒྱ་ཆེན་པོ་གཏོང་ཐུབ་མཁན་ཞིག་རེད།གང་ལྟར་ང་ཚོས་བུ་ཁྱིམ་འཛུགས་རྒྱུའི་བློ་གྲོས་དང་ལམ་སྟོན་ཁོང་གིས་བྱས་ནས་བྱུང་བ་ཡིན།